Az 1978-as világbajnoki ciklusban az 1976-ban Bielben rendezett zónaközi versenyen a győztes Bent Larsen mögött hármas holtverseny alakult ki Petroszján, Portisch és Tal között. A versenyről csak hárman juthattak tovább, ezért hármójuk között négyfordulós körmérkőzésen dőlt el a két továbbjutó hely sorsa. A rájátszást Petroszján nyerte Portisch előtt, így ők jutottak tovább a világbajnokjelölti párosmérkőzéses szakaszba. A párosmérkőzések során Petroszján az első körben 6,5–5,5 arányú vereséget szenvedett a később a világbajnoki döntőig jutó, akkor már disszidált, és állampolgársággal még nem rendelkező Viktor Korcsnojtól.